Απόφαση του Γενικού Δικαστηρίου (έκτο τμήμα)
της 22ας Σεπτεμβρίου 2016 – Intercon κατά Επιτροπής
(Υπόθεση T‑206/15)
«Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Σύμβαση επιχορηγήσεως για το έργο “Virtual Pathological Heart of the Virtual Physiological Human” – Απόφαση της Επιτροπής να απαιτήσει την επιστροφή μέρους των καταβληθέντων ποσών – Απαράδεκτο – Άρθρο 44, παράγραφος 1, στοιχείο γʹ, του Κανονισμού Διαδικασίας του Γενικού Δικαστηρίου της 2ας Μαΐου 1991 – Έγγραφα και παρατηρήσεις που κατατέθηκαν μετά τη λήξη της προθεσμίας»
Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων ισχυρισμών [Κανονισμός Διαδικασίας του Γενικού Δικαστηρίου (1991), άρθρο 44 § 1, στοιχείο γʹ] (βλ. σκέψη 30)
Αντικείμενο
Αγωγή βάσει του άρθρου 272 ΣΛΕΕ με την οποία ζητείται να διαπιστωθεί, αφενός, ότι η Επιτροπή παρέβη τις διατάξεις της Συμβάσεως επιχορηγήσεως αριθ. 224635, σχετικής με τη χρηματοδότηση του σχεδίου «Virtual Pathological Heart of the Virtual Physiological Human (VPH2)», και, αφετέρου, ότι τα ποσά που καταβλήθηκαν στο πλαίσιο της οικονομικής συνεισφοράς της Ευρωπαϊκής Ένωσης αντιστοιχούν σε επιλέξιμα έξοδα και ότι, επομένως, το ποσό των 70 620 ευρώ που ζητείται να καταβάλει η ενάγουσα με το έγγραφο της Επιτροπής της 28ης Ιανουαρίου 2015 και το συνημμένο χρεωστικό σημείωμα δεν πρέπει να επιστραφεί.
Διατακτικό
Το Γενικό Δικαστήριο αποφασίζει:
1)
Απορρίπτει την αγωγή.
2)
Η Intercon sp. z o.o. φέρει, επιπλέον των δικών της δικαστικών εξόδων, και εκείνα της Ευρωπαϊκής Επιτροπής.